ས་ཀྱུ་ནི། །ག་བ་ད་དྲག་ཅན་མཐར་ཏུ། །ང་ད་ན་མ་ར་ལ་དུ། །ས་སུ་མཐའ་རྟེན་མེད་པ་དང་། །འ་མཐར་རུ་སྟེ་དཔེ་རིམ་བཞིན། །རྟག་ཏུ་རབ་ཏུ་ཤིན་ཏུ་དང་། །སྟེང་དུ་སྣོད་དུ་རྒྱུན་དུ་ཟོ། །ལམ་དུ་མྱུར་དུ་མཇལ་དུ་སོང་། །རྗེས་སུ་འདི་རུ་དགའ་སྡུག་ཆུག་
་་་་་ཅེས་པ་ལྟ་བུའོ།
།མཚམས་སྦྱོར་ཀྱང་འང་ཡང་རྣམས་ནི། །ག་ད་བ་ས་ཉིད་དང་ནི། །ད་དྲག་ཐོབ་པའི་རྗེས་སུ་ཀྱང་། །ང་ན་མ་འ་ར་ལ་ཡང་། །མཐའ་རྟེན་མེད་མཐར་འང་དང་ནི། །རྐང་པ་སྐོང་ཚེ་ཡང་སྟེ་དཔེར།
་་་་་ན།
།བདག་ཀྱང་བསད་ཀྱང་དོན་གྲུབ་ཀྱང་། །བྱས་ཀྱང་འོནད་ཀྱང་མ་བྱུང་ཡང་། །བྱོན་ཡང་ནམ་ཡང་འགའ་ཡང་ནི། །སླར་ཡང་མཇལ་ཡང་བློའང་བདེ་ཡང་།
་་་་་ཞེས་པ་ལྟ་བུའོ།
།མིང་མཐའི་པ་བའི་དབྱེ་བ་ནི། །ག་ད་ན་བ་མ་ས་དང་། །ད་དྲག་ཅན་མཐར་པ་དང་ནི། །ང་འ་ར་ལ་མཐའ་
་་་་་རྟེན།
མེད་མཐའི། །བ་ཕྱེད་ཝར་འཕོད་རྣམས་ལ་བ། །གཞན་ལ་པ་ཉིད་སྦྱར་ཏེ་དཔེར། །ཟག་པ་མེད་པ་ཕན་པ་མཆོག །ཐོབ་པ་དམ་པ་མཁས་པ་རུ། །གྱུརད་པ་དང་བ་ལ་དགའ་བ། །མྱུར་བར་མཇལ་བར་སྤྲོ་བ་ལས། །ལུང་བ་མདའ་པའི་འབྱོར་པ་ཡིས། །ཡུལ་པ་ཕུ་པ་ཚིམ་སོགས་
་་་་་ཞིབ་མོར།
དཔྱད།
་་་་་ནས་འདི་རྣམས་སྐབས་ཐོབ་ཤེས་པ་གལ་ཆེའོ། །
གཅོད་མཚམས་མཐའ་རྟེན་བ་ཡི་མཐར། །ཆིག་ཤད་ང་ཡིག་མ་གཏོགས་པའི། །ཤད་གོང་རྣམས་རྣམས་སུ་ཕྱི་ཚེག་སྤང་། །དོན་མང་བགྲངས་པའི་མིང་གི་ནི། །མཚམས་དང་
་་་་་ས་དང་། ཆུ་དང་། མེ་དང་ཞེས་པ་ལྟ་བུ།
དོན་འབྲིང་
་་་་་སྡུག་བསྔལ་བདེན་པ་དང་། ཀུན་འབྱུང་བདེན་པ་དང་ཞེས་པ་ལྟ་བུ།
འབྱེད་པ་དང་། །དོན་ཉུང་རྫོགས་མཚམས་
་་་་་ཟ་ཤའོ། །ངའོ་ལྟ་བུ།
ཆིག་ཤད་དང་། །ཚིགས་སུ་བཅད་པའི་རྐང་མཐའ་དང་། །ལྷུག་པའི་སྡེ་ཚན་རྫོགས་མཚམས་ཀྱི། །སྣ་
་་་་་ན་རོའི་བརྡ་རྙིང་།
རུ་ཅན་མཐར་ཉིས་ཤད་བྱ། །སྡེ་ཚན་ཆེན་པོ་རྫོགས་མཚམས་དང་། །ལེའུ་མཚམས་ལྟ་བུར་བཞི་ཤད་ཐོབ། །བོད་ཀྱི་བརྡའི་བསྟན་བཅོས་མཁས་མང་དགོངས་པའི་བཅུད་བསྡུས་གསུང་རབ་ཀུན་ལ་ལྟ་བའི་ལེགས་བཤད་མིག་དབང་རབ་གསལ་སྣང་བ་ཞེས་བྱ་བ་ལས་རྣམ་དབྱེ་ཕྲད་ལ་སོགས་གཅེས་པ་སྣ་ཚོགས་ཐུན་མོང་དུ་བཤད་པའི་སརྐ་སྟེ་གཉིས་པའོ།། ༈ །།གསུམ་པ་ཡི་གེའི་སྦྱོར་བ་ལ་འཁྲུལ་པ་སྤོང་པ་བཤད་པ་ནི། །ད་ནི་འཕུལ་དང་མཐའ་རྟེན་མགོ །མེད་ལ་སྦྱོར་དང་ཡོད་ལ་སྤོང་། །འདམ་
་་་་་དག་པར་བྱས་ན་གདམ་ང་ཟེར་བ་ཡིན་ཀྱང་གོ་སླ་བའི་ཕྱིར་འདི་ལྟར་བཀོད་པའོ། །སྨྲ་རྒྱན་དུ་བདམ་ང་ཟེར་བ་སྣང་།
ཀ་ཅན་ལ་མཐའ་གཅིག་ཏུ། །འཛིན་པའི་འཁྲུལ་སྤོང་ཅུང་ཟད་བཤད། །རྔ་ཡབ་གེ་སར་སིལ་སྙན་དང་། །མངོན་སུམ་ཕུན་སུམ་ཚོགས་སོགས་ལ། །གས་འཕུལ་ནོར་རོ་གཤའ་མ་དང་། །གཤགས་འབྱེད་སོགས་ལ་མེད་ན་ནོར། །སར་པ་
་་་་་གས་འཕུལ་ཡོད་མེད་གཉིས་ཀ་འཐད། །
ལྟ་བུར་གང་ཡང་རུང་། །སྐྱིལ་
་་་་་འདི་ལ་སྨྲ་རྒྱན་དུ་དས་འཕུལ་བཤད་ཀྱང་།
ཀྲུང་སོགས་ལ་དས་
་་་་་དེ་ལྟར་མི་མཛད་པ་འདི་ནི་ཞ་ལུ་ལོ་ཆེན་གྱི་དགོངས་པ་དཔྱིས་ཕྱིན་པའོ། །
འཕུལ་མེད། །དགུང་ལོ་མཚན་དགུང་ལོང་ཁྲིད་ཀྱི། །དམིགས་བུ་སོགས་ལ་མེད་
་་་་་དས་འཕུལ།
ན་ནོར། །སྙན་ངག་སོགས་ལ་
་་་་་དངགས་ཀྱང་།
གང་ཡང་རུང་། །ཕྱག་དར་
་་་་་ཕྱགས་སྙིགས།
ལག་
་་་་་རང་གིས།
དར་གད་མོ་དང་། །སྐྲ་
་་་་་སོ་མང་སོགས།
ཤད་སོགས་ལ་བས་འཕུལ་སྤང་། །བསེར་བུ་སྐྱོ་བསངས་རྒྱ་མོ་བཟའ། །ཕྱི་བདར་སོགས་ལ་
་་་་་བས་འཕུལ།
མེད་ན་ནོར། །སྔོ་བསངས་ལྟ་བུར་གང་
་་་་་བས་འཕུལ་ཡོད་མེད།
ཡང་རུང་། །ཐ་གྲུ་ཐ་མ་ཚར་དུ་དངར། །ཚོན་རྩི་སོགས་ལ་མས་འཕུལ་སྤང་། །མཐེ་བོ་མཚེ་
་་་་་ལྷན་ཅིག་ཏུ་སྐྱེས་པ།
མ་སྔོ་སྨན་མཚེ། །ཁྱིམ་མཚེས་སོགས་ལ་
་་་་་མས་འཕུལ།
མེད་ན་ནོར། །ཐུན་མོང་སོགས་ལ་
་་་་་ཡོད་མེད།
གང་ཡང་རུང་། །ཚོང་དུས་ཁམས་དང་ཚོགས་པ་ཚོམས། །ཕྲ་མ་འཁོན་འཛིན་ཁྲོ་བ་ཁྲོས། །རིམ་གྲོ་ཕྲ་མོ་ཕོངས་པ་དང་། །ཕྱུག་པོ་སོགས་ལ་འས་འཕུལ་སྤང་། །མཐའ་འཁོབ་འཁྲི་ཤིང་འཁུར་བ་དང་། །ཚུལ་འཆོས་སོགས་ལ་མེད་
་་་་་འས་འཕུལ།
ན་ནོར། །འཕྲིན་ལས་ཕྲེང་སོགས་གང་
་་་་་འས་འཕུལ་ཡོད་མེད།
ཡང་རུང་། །ཡི་གེ་མྱུ་གུ་ལུ་གུ་རྒྱུད། །ཤཱཀྱ་སོགས་ལ་ག་མཐའ་སྤང་། །ཕྲག་དོག་ཕྲུག་གུར་
་་་་་སོགས་ལ་ག་མཐའ། །
མེད་ན་ནོར། །པུས་མོའི་ལྷ་ང་སླ་ང་དང་། །སྒོ་ང་སོགས་ལ་ང་མཐའ་ནོར། །ཡི་དམ་ཡི་རང་ཡི་དྭགས་དང་། །སྲི་ཞུ་སོགས་ལ་ད་མཐའ་ནོར། །སྐད་ཅིག་ལྟ་བུར་
་་་་་ད་མཐའ་ཡོད་མེད།
གང་ཡང་རུང་། །སེ་མོ་དོ་ལ་ན་མཐའ་སྤང་། །བྱན་མོ་ལྟ་བུ་མེད་
་་་་་ན་མཐའ།
ན་ནོར། །ལྷ་བཙུན་བཟའ་བཏུང་གདུ་བུ་དང་། །ལེ་བརྒན་སོགས་ལ་བ་མཐའ་ནོར། །རྒྱ་འདྲེ་ཁ་མཆུ་ར་མདའ་དང་། །ར་ཉེ་ན་བཟའ་རྩྭ་མཆོག་གྲོང་། །རྒྱ་མཚོ་སོགས་ལ་མ་མཐའ་ནོར། །ལྷ་རྗེ་མདོ་རྒྱུད་ང་རྒྱལ་ཅན། །བྱ་རྒོད་རྡོ་
་་་་་རྡོར་དྲིལ་ཞེས་པ་ལྟ་བུའི་སྒྲ་བསྡུ་བའི་ཚེ་ར་མཛད་པ་ནི་དམིགས་བསལ་ལོ། །
རྗེ་མཐའ་རྟེན་དང་། །ལྷ་རྟེན་སོགས་ལ་ར་མཐའ་མེད། །དུར་ཁྲོད་མདོར་བསྡུས་ལ་
་་་་་སོགས། ར་མཐའ།
མེད་
་་་་་ན།
ནོར། །བདེ་གཤེགས་སོགས་ལ་གང་
་་་་་བདེ་བར་གཤེགས་པའི་སྒྲ་བསྡུས་པའམ། ཡང་ན་བུ་ཁ་ཏ་ཞེས་བདེ་བ་དང་། གཤེགས་པའི་ཚིག་གཉིས་ལས་མེད་པས་ར་མཐའ་ཡོད་མེད་གཉིས།
ཡང་རུང་། །སྙུན་གྱི་གསོས་སྨན་ཁ་དྲོ་དང་། །གྲྭ་ལྔ་སོགས་ལ་ལ་མཐའ་ནོར། །རིག་སྔགས་གསུང་རབ་མཁྱེན་རབ་དང་། །ན་འཕང་གོ་འཕང་ཁྲི་འཕང་མཆོག །བསྐྱེད་རིམ་རྫོགས་རིམ་འདུ་ཤེས་དང་། །མཁའ་སྤྱོད་ས་སྐྱོད་དོ་ཤལ་ཕྲེང་། །ཉམ་ཆུང་ཉམ་ཐག་ཉམ་ང་བ། །ལོག་རྟོག་སོམ་ཉི་ཆོམ་རྐུན་དང་། །སོ་ག་སོགས་ལ་ས་མཐའ་ནོར། །ལྷས་བྱིན་
་་་་་སྨྲ་རྒྱན་ལས་ལྷ་སྦྱིན་མི་སྦྱིན་ཟེར་ན་ས་མཐའ་མི་དགོས་པར་གསུངས།
ཀླུས་བྱིན་གདམས་ངག་སོགས། །མང་པོ་ཞིག་ལ་མེད་
་་་་་ས་མཐའ།
ན་ནོར། །དྲི་བཟངས་རྒྱུད་མང་གོ་རིམ་དང་། །འཁོར་ལོས་
་་་་་འཁོར་ལོ་བསྐོར་བ་དང་སྐད་དོད་གཅིག་པས་ས་མཐའ་མེད་ཀྱང་རུང་ལ། ཕུར་བུས་ཐོབ་སོགས་ཀྱི་རིགས་པས་ས་མཐའ་ཡོད་ཀྱང་མི་འགལ།
བསྒྱུར་སོགས་གང་ཡང་རུང་། །ཀླད་ཀོར་སྟོད་ཀོར་གདུབ་ཀོར་དང་། །པད་ཀོར་ཐན་ཀོར་འོད་ཀོར་ཕྲེང་། །ཨ་མྲ་སོགས་ལ་ས་མགོ་ནོར། །ངུར་སྨྲིག་སྨིག་རྒྱུར་
་་་་་ས་མགོ
མེད་ན་ནོར། །ཡི་གེ་
་་་་་བྱཉྫ་ན།
ཞལ་ཏ་ད་ལྟ་དང་། །ལ་སོགས་ཐ་དད་ཅེས་རྣམས་ལ། །བར་ཚེག་མི་བྱེད་
་་་་་པ།
བླུན་པོའི་ལུགས།
་་་་་ཏེ་དེ་འདྲ་མ་བཤད་པའི་ཕྱིར།
།དེ་ལྟར་མདོ་ཙམ་བཤད་པ་འདིས། །མཚོན་ནས་ཤིན་ཏུ་རྒྱ་ཆེའི་གནས། །རང་རང་རྣམ་དཔྱོད་རིག་པས་དཔྱད། །མཐའ་དག་ཡི་གེར་བརྗོད་མི་ལང་། །བོད་ཀྱི་བརྡའི་བསྟན་བཅོས་མཁས་མང་དགོངས་པའི་བཅུད་བསྡུས་གསུང་རབ་ཀུན་ལ་ལྟ་བའི་ལེགས་བཤད་མིག་དབང་རབ་གསལ་སྣང་བ་ཞེས་བྱ་བ་ལས་ཡི་གེའི་སྦྱོར་བ་ལ་འཁྲུལ་པ་སྤོང་བ་བཤད་པའི་སརྐ་སྟེ་གསུམ་པའོ། །སྤྱི་དོན་གསུམ་པ་དེ་ལྟར་བཤད་པའི་དགེ་བ་བྱང་ཆུབ་ཏུ་བསྔོ་བ་ནི། ཨེ་མ་བརྡ་ཡི་བསྟན་བཅོས་ངོ་མཚར་གནས། །མཆོག་དམན་ཚིག་གི་བརྗོད་བྱ་རྗོད་བྱེད་ཀྱི། །མ་དག་དྲི་མ་མ་ལུས་སེལ་བྱེད་པའི། །ལེགས་བཤད་འདི་འདྲ་གང་གིས་སྨྲ་སྟེ་མཁས། །ཕྱིས་བྱོན་མཁས་པས་མཛད་
་་་་་མཚན་དངོས་ངག་དབང་ཆོས་ཀྱི་རྒྱ་མཚོ་དབྱངས་ཅན་སྙེམས་པའི་སྡེས། གཞན་དཔལ་སྒང་ལོ་ཙཱ་བར་གྲགས་པ།
པའི་བོད་ཀྱི་བརྡའི། །བྱེ་བྲག་གསལ་བྱེད་ངག་གི་སྒྲོན་མ་ལས། །པཎ་ཆེན་བྱམས་གླིང་དག་
་་་་་པའི།
ཡིག་སྨྲ་བའི་རྒྱན།
་་་་་ནི།
།ཚིག་མང་དོན་ཉུང་ཞ་ལུ་ལོ་ཆེན་གྱི། །ཟ་མ་ཏོག་ནི་ཚིག་དོན་གཉིས་ཀ་བསྡུས། །སྣར་ཐང་ལོ་ཙཱ་སོགས་ཀྱི་དག་ཡིག་འགའ། །སུམ་རྟགས་ཡིག་རྙིང་སོགས་དང་མི་མཐུན་པས། །དེས་ན་རང་གཞུང་ཁོ་ན་མཆོག་ཅེས་སྨྲ། །འདིར་ནི་ལོ་ཆེན་ཆོས་སྐྱོང་བཟང་པོ་ཡི། །རྩོད་བྲལ་གསུང་རབ་དགོངས་པ་གཙོར་བྱས་ཤིང་། །དཔྱོད་ལྡན་མང་པོའི་ལེགས་བཤད་ཀྱིས་བརྒྱན་ཕྱིར། །མཁས་མང་དགོངས་པ་འདུས་པའི་བསྟན་བཅོས་ཡིན། །འདིར་སྦྱར་དགེ་བས་
་་་་་མཚོན་པའི་དུས་གསུམ་དུ་བསགས་པའི་ལེགས་བྱས་ཀྱི་མཐུས།
བདག་ཅག་དཔོན་སློབ་རྣམས། །དུས་འདིར་ཚེ་རིང་
་་་་་ཞིང་།
ནད་མེད་བསམ་དོན་འགྲུབ།
་་་་་པ་དང་།
།ཕྱི་མ་ལྷན་ཅིག་བདེ་བ་ཅན་
་་་་་དུ།
སྐྱེས་ནས། །གནས་དེར་ས་དང་ལམ་རྣམས་མྱུར་བགྲོད་དེ། །གང་འདུལ་སྤྲུལ་པས་མཁའ་མཉམ་འགྲོ་བ་ཀུན། །ཞིང་དེར་དྲངས་ནས་རང་གཞན་མ་ལུས་པ། །མྱུར་དུ་ཚོགས་གཉིས་མཐར་ཕྱིན་འབྲས་བུའི་མཆོག །རྣམ་མཁྱེན་བྱང་ཆུབ་ཐོབ་པའི་རྒྱུར་བསྔོའོ། །དེ་དག་གིས་ནི་བོད་ཀྱི་བརྡའི་བསྟན་བཅོས་མཁས་མང་དགོངས་པའི་བཅུད་བསྡུས་གསུང་རབ་ཀུན་ལ་ལྟ་བའི་ལེགས་བཤད་མིག་དབང་རབ་གསལ་སྣང་བ་མ་ཚང་བ་མེད་པར་བསྟན་ཟིན་ཏོ། །འདིར་སྨྲས་པ། དུས་གསུམ་རྒྱལ་བ་ཀུན་གྱི་ཕྲིན་ལས་པ། །གངས་ཅན་འགྲོ་བའི་མུན་སེལ་སམྦྷོ་ཊ། །བསྟན་པ་བསྡུ་མཛད་སྤྲུལ་པའི་སྐྱེས་ཆེན་དེའི། །བཀའ་དྲིན་དྲན་པས་སླར་ཡང་ཕྱག་བགྱིའོ། །བསྟན་བཅོས་འདི་ནི་གསུང་རབ་ཚིག་དོན་ཀུན། །གསལ་བར་ལྟ་བའི་མིག་གི་དབང་པོ་སྟེ། །ཁ་བ་རི་བའི་སྐད་སྨྲ་ཐམས་ཅད་ལ། །དགོས་འདོད་ཀུན་འབྱུང་ཡིད་བཞིན་ནོར་དང་མཚུངས། །མཁས་མཆོག་རྣམས་ལ་སྙིང་ལ་འབབ་པ་ཡི། །ཚིག་གི་གཏེར་ཏེ་སྐྱེ་དགུ་མ་ལུས་པའི། །བློ་གྲོས་ཡར་ངོའི་ཟླ་ལྟར་རྒྱས་བྱེད་ཅིང་། །ཚིག་སྦྱོར་ཀུན་ལ་རི་བྱའི་ཁྱོར་
་་་་་སྔོན་དྲང་སྲོང་རི་བྱིས་རྒྱ་མཚོ་ཧུབ་གཅིག་གིས་བཏུང་བ་ལྟར། བརྡའི་བསྟན་བཅོས་འདི་མཁས་པར་ཤེས་ན་ཚིག་སྦྱོར་ཀུན་ཚེགས་མེད་བདེ་བླག་ཏུ་ཁོང་དུ་ཆུད་པས་སོ། །
ཆུ་བཞིན། །དེ་ལྟར་ཤེས་པས་བློ་གསལ་དཔྱོད་ལྡན་རྣམས། །ཚུར་སྤྱོན་སྙོམ་ལས་མ་བྱེད་ལེགས་བཤད་འདི། །རི་མོར་བྲིས་ལ་ཐོས་བསམ་གྱིས་སྦྱངས་ཏེ། །རང་གཞན་མགྲིན་པ་མཛེས་པའི་རྒྱན་དུ་ལོངས། །དིང་སང་དུས་འདིར་སྐྱེ་བོ་བླུན་པོ་རྣམས། །བརྡ་དག་ཚུལ་འདི་ལུང་དང་རིག་པ་ཡི། །དཔྱད་གཞི་ཆུང་བས་ཚེགས་མེད་ཤེས་སྙམ་དུ། །རློམ་པས་ཇི་སྙམ་མི་སེམས་མགོ་བོ་རྨོངས། །ལེགས་པར་བརྟགས་ན་ཤེས་བྱའི་ཡུལ་རྣམས་ཀྱི། །མིང་གི་རྒྱུ་མཚན་ངེས་ཚིག་མཐའ་ཡས་ཤིང་། །དེ་དག་ཡི་གེའི་སྦྱོར་བ་འཁྲུལ་གྱུར་ན། །དོན་རྣམས་འཁྲུལ་བར་འགྱུར་བས་ཚུལ་འདི་ནི། །ངག་ཚིག་བརྗོད་པ་ཙམ་གྱི་དག་བྱེད་དེ། །བཀའ་དང་བསྟན་བཅོས་ཀུན་གྱི་ཕྱི་མོ་ལགས། །དེ་ཕྱིར་ཆོས་ཀྱི་རྩ་བ་བརྡའི་བསྟན་བཅོས། །འདི་ཉིད་ཀུན་གྱིས་འབད་པས་ལེན་པར་རིགས། །ཞེས་བོད་ཀྱི་བརྡའི་བསྟན་བཅོས་མཁས་མང་དགོངས་པའི་བཅུད་བསྡུས་གསུང་རབ་ཀུན་ལ་ལྟ་བའི་ལེགས་བཤད་མིག་དབང་རབ་གསལ་སྣང་བ་ཞེས་བྱ་བ་འདིའང་། ཁམས་གསུམ་གྱི་བླ་མ་གྲུབ་ཐོབ་ཀྱི་འཁོར་ལོ་བསྒྱུར་བ་འཇམ་པའི་དབྱངས་བསོད་ནམས་དབང་པོའི་ཞལ་སྔ་ནས་དང་། རྒྱལ་བའི་ཡབ་གཅིག་སྦས་པའི་སངས་རྒྱས་སྔགས་འཆང་གྲགས་པ་བློ་གྲོས། དཀྱིལ་འཁོར་ཀུན་གྱི་ཁྱབ་བདག་དྲུག་པ་རྡོ་རྗེ་སེམས་དཔའ་ཉིད་གཞན་ངོར་ངུར་སྨྲིག་གི་བླ་གོས་འཆང་བ་རྗེ་བཙུན་མུས་པ་ཆེན་པོ་སངས་རྒྱས་རྒྱལ་མཚན་རྣམས་གཙོ་བོར་སྨོས་པའི་ཡོངས་འཛིན་ཆོས་བཞིན་སྤྱོད་པ་དུ་མའི་ཞབས་རྡུལ་སྤྱི་བོས་ལེན་པ་ས་སྐྱ་པ་ཤཱཀྱའི་དགེ་བསྙེན་པཎྜི་ཏ་
་་་་་མཁས་པ་
སྔགས་འཆང་ངག་དབང་ཀུན་དགའ་བསོད་ནམས་གྲགས་པ་རྒྱལ་མཚན་དཔལ་བཟང་པོས་རྒྱ་གར་ལུགས་ལ་བཱ་ཧུ་དྷ་ནྱཿཞེས་པ་འབྲུ་མང་དང་། རྒྱ་ནག་ལུགས་ལ་ས་ཕོ་སྟག་གི་ལོ་རྒྱལ་གྱི་ཟླ་བའི་དཀར་ཕྱོགས་བཟང་པོ་གཉིས་པའི་ཚེས་ལ་དཔལ་ས་སྐྱའི་བཞི་ཐོག་བླ་བྲང་གི་འོད་གསལ་སྣང་བར་སྦྱར་བའི་ཡི་གེ་པ་ནི་ས་སྐྱ་པའི་བསྟན་པའི་སྦྱིན་བདག་མི་དབང་རྣམ་རྒྱལ་རབ་བརྟན་པའི་རིགས་སུ་སྐྱེས་ཤིང་། སྐྱེས་སྦྱངས་ཀྱི་ཤེས་རབ་མཆོག་དང་ལྡན་པས་མདོ་སྔགས་རིག་གནས་ཀྱིས་བསྡུས་པའི་ཆོས་ཚུལ་དུ་མ་ཞིག་དང་། ཁྱད་པར་དཔལ་དུས་ཀྱི་འཁོར་ལོའི་རྩིས་གཞུང་རྒྱ་མཚོ་ལྟ་བུ་ལ་འཇིགས་མེད་ཀྱི་སྤོབས་པ་དགེ་བ་ཅན་ཤཱཀྱའི་དགེ་སློང་རྡོ་རྗེ་འཛིན་པ་ཀུན་དགའ་བཟང་པོ་ཞེས་བྱ་བས་དད་གུས་རྩེ་གཅིག་པའི་ཡིད་ཀྱིས་སོར་མོའི་འདུ་བྱེད་ཀྱིས་ལེགས་པར་བསྐྲུན་པའོ། །འདིས་བདག་ཅག་དཔོན་སློབ་རྣམས་ཀྱི་འདི་ཕྱི